|  |  |
| --- | --- |
|  |  |



|  |  |  |
| --- | --- | --- |
| Lp Merilin Piipuu  Nõukogu esimees  Sihtasutus Eesti Ajaloomuuseum  Lp Jaanus Rohumaa  Juhatuse liige |  |  |
| Sihtasutus Eesti Ajaloomuuseum | 10.05.2024 | nr 1-6/347 |

**Asutaja ootused Sihtasutusele Eesti Ajaloomuuseum**

Austatud nõukogu esimees ja juhatuse liige

Seoses kultuuriminister Heidy Purga huvide konfliktiga antud küsimuses, edastan nõukogule ja juhatusele dokumendi „Asutaja ootused Sihtasutusele Eesti Ajaloomuuseum“ koos lisaga. Palume sihtasutuse arengu- ja tegevuskava kujundamisel lähtuda eelnimetatud dokumendis sätestatud eesmärkidest ja põhimõtetest.

Asutaja ootused on riigi kui sihtasutuse (edaspidi *SA*) asutaja sõnastatud strateegilised eesmärgid ja põhimõtted SA nõukogule SA tulemuslikuks juhtimiseks. Asutaja ootused lähtuvad valdkonnaga seotud arengukavadest ning need tuleb võtta aluseks SA arengukava koostamisel ja uuendamisel. Asutaja ootuste täitmise aruanne on osa majandusaasta aruande tegevusaruandest. See on sisend Kultuuriministeeriumile kui asutajaõiguste teostajale, et hinnata SA edukust eesmärkide täitmisel.Asutaja ootuste täitmise seiret koordineerib Kultuuriministeeriumi teenistuja, kes on nõukogus ministeeriumi esindaja.

Kultuuriministeerium tänab hea koostöö ja aktiivse kaasamõtlemise eest ootuste ja tulemusindikaatorite sõnastamisel.

Lugupidamisega

(allkirjastatud digitaalselt)

Signe Riisalo

sotsiaalkaitseminister

kultuuriministri ülesannetes, peaministri 18.04.2023 korralduse nr 23 „Peaministri ja ministrite asendamine“ punkti 3 alusel

Lisa: Asutaja ootused Sihtasutusele Eesti Ajaloomuuseum 3 lehel koos lisaga 2 töölehel

Marju Reismaa 628 2335

marju.reismaa@kul.ee